Οριζόντια κίνηση της κάμερας γύρω από τον άξονά της.
**Πανοραμίκ** (γαλλικά : panoramique) στον κινηματογράφο ονομάζεται η οριζόντια κίνηση της κάμερας γύρω από τον άξονά της χωρίς αυτή να μετακινηθεί από την θέση της.  
 Η λέξη πανοραμίκ είναι γαλλική και προέρχεται από την ελληνική λέξη **πανόραμα**.

Περιγραφή
---------

Ο λόγος που χρησιμοποιείται αυτή η τεχνική πανοραμίκ είναι για την περιγραφή ενός τοπίου ή αντικειμένου ή κι ενός γεγονότος. Ένα συχνό παράδειγμα χρήσης της τεχνικής είναι για την περιγραφή ενός χώρου που έχει γίνει μια δολοφονία και μας πληροφορεί για τα αντικείμενα ή τους ανθρώπους που υπάρχουν στο χώρο. Επίσης χρησιμοποιείται για να "ακολουθήσει" έναν ήρωα ή την δράση μιας σκηνής καθώς εξελίσσεται σε μία συγκεκριμένη περιοχή. Για παράδειγμα, όταν ο πρωταγωνιστής της σκηνής σκαρφαλώνει στην κορυφή ενός βουνού και κοιτάζει το τοπίο γύρω του, τότε με κίνηση πανοραμίκ της κάμερας που ακολουθεί την κίνηση του κεφαλιού του ήρωα, είτε από δεξιά προς τα αριστερά, είτε αντίστροφα, αποκαλύπτεται αυτό που βλέπει. Ένα άλλο παράδειγμα κίνησης πανοραμίκ είναι όταν η κινηματογραφική κάμερα μας παρουσιάζει την γαλήνη ενός τοπίου, για να καταλήξει τελικά, εντελώς απροσδόκητα, στο πτώμα ενός ανθρώπου, που βρίσκεται στη μέση ενός όμορφου λιβαδιού.

Αρκετές φορές όμως τα πανοραμίκ έχουν κι ένα εκφραστικό (ψυχολογικό, δραματικό) ρόλο, εισάγουν ένα απροσδόκητο στοιχείο στην δράση, με τραγικό ή κωμικό αποτέλεσμα.

Το *πανοραμίκ* είναι μια τεχνική που εκτός από τον κινηματογράφο χρησιμοποιείται επίσης στη ζωγραφική και στη φωτογραφία, είναι δηλαδή το αντίστοιχο της πανοραμικής λήψης. Αυτή η τεχνική έγινε γνωστή στην ζωγραφική στα μέσα του δεκάτου ενάτου αιώνα όπου, ειδικά οι Ευρωπαίοι ζωγράφοι, την χρησιμοποιούσαν για να περιγράψουν ένα τοπίο ή ένα ιστορικό γεγονός. Από την άλλη στο κινηματογράφο άρχισε να γίνεται γνωστή έναν αιώνα μετά.

Πανοραμική φωτογραφία της Τιφλίδας τον 19ο αιώνα - ενώνοντας/κολλώντας μεμονωμένες φωτογραφίες.
Πανοραμική φωτογραφία της Κωνσταντινούπολης: Ο Κεράτιος κόλπος από το λόφο όπου βρίσκονται τα Καφέ Πιερ Λοτί. Το πανόραμα αυτό έχει δημιουργηθεί με το ελεύθερο λογισμικό Hugin ενώνοντας ψηφιακά μια σειρά από φωτογραφίες.
Πανοραμική εικόνα 360-μοιρών χρησιμοποιώντας στερεογραφική απεικόνιση. Η εικόνα έχει δημιουργηθεί από 9 φωτογραφίες και απεικονίζει μια παραλία στο Μαριγκό του Άγιου Μαρτίνου (Γαλλία).
Ο Άλφρεντ Χίτσκοκ χρησιμοποιούσε αυτή την τεχνική αρκετά συχνά. Για παράδειγμα η πρώτη σκηνή της ταινίας Ψυχώ είναι ένα πανοραμικό πλάνο της πόλης του Φοίνιξ, διάρκειας περίπου δύο λεπτών.
Στην ταινία του Τζων Φορντ «Ταχυδρομική άμαξα», η κάμερα παρακολουθεί αρχικά την άμαξα που διασχίζει την κοιλάδα. Με κίνηση πανοραμίκ στρέφεται δεξιά προς την κορυφή ενός βραχώδους λόφου, όπου στέκεται μια ομάδα ινδιάνων έτοιμοι να επιτεθούν.

Σημειώσεις
----------

1. ↑  Η κάθετη κίνηση της κάμερας ονομάζεται *βερτικάλ* (γαλλικά : vertical).

Αναφορές
--------

1. 1 2  Cinema[*νεκρός σύνδεσμος*]

Εξωτερικοί σύνδεσμοι
--------------------

* Play the Panorama infinite moving panorama project.
* The Dyer Library and Saco Museum
* The History of the Discovery of Cinematography[*νεκρός σύνδεσμος*] Burns, Paul.
* Arctic Panoramas of Dr. Elisha Kent Kane Αρχειοθετήθηκε 2008-12-01 στο Wayback Machine.
* Moving Panoramas at the Bill Douglas Centre at the University of Exeter.
* Garibaldi & the Risorgimento (Brown University)
* The Poole Brothers
* Meridian Magazine's article on the Mormon Panorama
* Digital Route Panorama


|  |  |
| --- | --- |
| εικονίδιο Φωτογραφία | Πύλη Φωτογραφία |